Azwanddin Hamzah

Latar Belakang

Dato' Azwanddin dilahirkan pada 26 September 1973 di Kuala Lumpur. Beliau berkahwin dengan Datin Noor Ainon Mohd Fadzil dan dikurniakan empat orang anak.
Dato' Azwanddin menerima pendidikan awal di Sekolah Rendah Jenia Kebangsaan Cina Lee Rubber, Gombak. Beliau kemudiannya melanjutkan pelajaran di Sekolah Menengah Jenis Kebangsaan Cina Chong Hwa dimana beliau menduduki Sijil Rendah Pelajaran. Disebabkan oleh tugasan ayahnya, beliau telah berpindah ke Sekolah Menengah Chong Hwa Sin, Kuala Terengganu dimana beliau menduduki Sijil Pelajaran Malaysia dan mendapat Pangkat Satu. Dato' Azwanddin seterusnya memperoleh Ijazah Sarjana Muda Kelas Pertama dalam Pentadbiran Perniagaan pada tahun 1995 dari University of Western Ontario, Kanada dan Ijazah Sarjana dalam Pentadbiran Perniagaan dengan Kepujian daripada universiti yang sama.
DIsebabkan oleh pendidikan awalnya di sekolah aliran Cina dan kehidupan universitinya di Kanada, tidak hairanlah apabila beliau mampu menguasai Bahasa Melayu, Bahasa Inggeris dan Bahasa Mandarin dengan lancar.
Dato' Azwanddin juga mempunya minat yang mendalam dalam permainan bola sepak dan menunggang kuda. Beliau merupakan Presiden Jaringan Melayu Malaysia Football Club yang telah menjadi juara dalam Kuala Lumpur Football Association Super League bagi sesi 2016/2017.

Kerjaya

Dato' Azwanddin merupakan Pengerusi Syarikat T&D Construction Sdn. Bhd. sejak tahun 2010. Syarikat ini merupakan salah satu entiti dibawah rangkaian Kumpulan Syarikat T&D. Sektor pembinaan merupakan aktiviti perniagaan utama rangkaian ini disamping mereka mula melebarkan sayap mereka dalam bidang-bidang lain dengan pengkhususan dalam pembinaan berskala besar.
Selain itu juga, beliau merupakan ahli Dewan Perniagaan Malaysia - Indonesia yang berfokus kepada meningkatkan hubungan dua hala sektor swasta di antara Malaysia dan Indonesia menerusi penggalakkan peluang-peluang perniagaan dan pelaburan. Menerusi penglibatannya sebagai Ahli Perhubungan bagi Lanzhou Lanmarch eCommerce Techonology Ltd. yang berpangkalan di China, Dato' Azwanddin juga berjaya mempromosi produk-produk halal di Lanzhou dan China. Beliau juga merupakan Penasihat Kehormat bagi Koperasi Jaringan Melayu Selangor Berhad yang ditubuhkan untuk membantu usaha-usaha membangunkan status sosio-ekonomi masyarakat Melayu.
Beliau juga pernah menjawat jawatan sebagai ahli Lembaga Pengarah Amanah Nusantara Nasional dari tahun 2015 ke tahun 2017. Badan ini merupakan badan perunding korporate untuk membangunkan Cirebon sebagai satu bandar integrasi bagi menampung pembangunan ekonomi nasional Indonesia.

Kontroversi

Pada bulan Januari 2019, Menteri Industri Utama, Teresa Kok memfailkan saman fitnah terhadap Dato' Azwanddin kerana dakwaan bahawa Kok mempunyai kepentingan dalam pertikaian tanah berkaitan kuil Sri Maha Mariamman, Subang Jaya, Selangor adalah tidak berasas dan tidak benar. 
Pada 29 Julai 2019, Mahkamah Tinggi Kuala Lumpur juga memerintahkan Dato' Azwanddin untuk membela diri di atas saman fitnah yang difailkan. Namun, perbicaraan tidak berjalan seperti yang dijadualkan kerana Dato' Azwanddin bersetuju untuk menyelesaikan kes saman fitnah di luar mahkamah. Beliau juga turut bersetuju untuk membuat permohonan maaf yang dirakamkan di hadapan Pesuruhjaya Kehakiman, Rohani Ismail. Turut dipersetujui, Dato' Azwanddin yang juga presiden Pertubuhan Jaringan Melayu Malaysia (JMM) perlu menyiarkan permohonan maaf dalam seminggu di 3 akhbar, iaitu The Star, Sin Chew Daily dan Sinar Harian.   '
Dato' Azwanndin yang juga terpalit dengan pelbagai saman fitnah antaranya dengan Timbalan Menteri Pertahanan, Liew Chin Tong juga turut dipersetujui oleh Dato' Azwanddin untuk menyelesaikan kes saman fitnah di luar mahkamah kerana tuduhan yang tidak berasas. 
Terbaru (8 Oktober 2019), Mahkamah Tinggi Kuala Lumpur membenarkan Menteri Industri Utama, Teresa Kok untuk memulakan prosiding penghinaan terhadap mahkamah ke atas Dato' Azwanddin kerana gagal menghormati proses penyelesaian luar mahkamah dalam saman fitnah terhadapnya.

Hubungan Serantau

Sebagai ahli Lembaga Yayasan Generasi Amanah Indonesia, Dato' Azwanddin berjaya mempromosikan kerjasama antara negara-negara ASEAN seperti Malaysia, Indonesia, Singapura, Thailand dan Filipina menerusi aktiviti-aktiviti kebajikan dan ekonomi. Beliau juga mempunyai minat yang mendalam dalam industri kesenian terutamanya seni kebudayaan Melayu menerusi penglibatannya sebagai Timbalan Pengerusi Yayasan Nusantara.

Pendirian Dalam Isu Anti Rasuah

Menerusi penglibatannya dalam pelbagai industri, Dato' Azwanddin merupakan seorang individu yang berpegang teguh kepada prinsip amanah, jujur dan integriti yang tinggi. Sehubungan dengan itu, beliau sangat lantang menyuarakan pandangan terhadap isu rasuah di Malaysia
Beliau merupakan bekas ahli Lembaga Pengarah Gerakan Anti-Rasuah (GERAK Malaysia) yang merupakan salah satu entiti sahabat Suruhanjaya Pencegah Rasuah Malaysia (SPRM). Kini, Dato' Azwanddin merasakan bahawa usahanya adalah lebih baik disalurkan menerusi posisinya sebagai Pengerusi MyAduan Rasuah JMM yang telah dirasmikan oleh Tan Sri Dzulkifli Ahmad (Ketua Pesuruhjaya Suruhanjaya Pencegah Rasuah Malaysia).

Jaringan Melayu Malaysia|Jaringan Melayu Malaysia (JMM)

Jaringan Melayu Malaysia merupakan sebuah badan bukan kerajaan yang bertujuan untuk mempromosikan keharmonian dan perpaduan kaum dengan menegakkan hak-hak Melayu atau Bumiputra disamping menegakkan hak-hak bangsa lain. Khususnya, JMM menolak unsur-unsur luar yang boleh mengganggu gugat keharmonian dan perpaduan kaum. JMM juga bertujuan untuk mempromosikan integriti pemimpin-pemimpin negara dalam menguruskan aset-aset negara.
Sebelum penglibatan Dato' Azwanddin, JMM mempunyai kesukaran untuk mencari hala tuju, sama ada dalam bidang politik atau sosio-ekonomi. Namun begitu, atas usaha Dato' Azwanddin untuk menaikkan JMM terserlah apabila JMM dibawah pentadbirannya telah begitu lantang mengenai isu-isu rasuah.
Pada tahun 2011, JMM menerima perhatian media dan masyrakat apabila menentang isu-isu LGBTQ. Sebagai seorang beragama Islam, dan menerusi posisinya sebagai Presiden JMM, Dato' Azwanddin menyuarakan kebimbangannya mengenai pengaruh LGBT dalam kalangan belia dan peningkatan kes-kes HIV dalam kalangan komuniti ini serta kerutuhan rumah tangga disebabkan isu-isu ini. Sudah tentu isu-isu ini menjadi kontroversi terutama dalam kalangan generasi Malaysia sekarang dan pandangan global yang liberal mengenai isu terbabit.

Cerebral Palsy

Isu penyakit cerebral palsy merupakan isu yang sangat dekat dihati Dato' Azwanddin disebabkan oleh salah seorang anaknya menghidap penyakit berkenaan. Beliau memberikan sokongan yang tidak berbelah bahagi menerusi penglibatannya sebagai salah seorang ahli Kumpulan Sokongan Keluarga Cerebral Palsy di Hospital Kuala Lumpur.

Pemerkasaan Belia

Dato Azwanddin percaya bahawa belia merupakan aset Malaysia yang terpenting. Pada tahun 2017, beliau menjadi Penaung kepada Rojak United iaitu satu badan perhubungan sukarelawan belia yang berfokus kepada kajian data dan penglibatan mereka dalam isu-isu tempatan.

Anugerah

Dato' Azwanddin menerima anugerah Darjah Indera Mahkota dari Sultan Pahang pada bulan Oktober 2016 yang membawa gelaran Dato. Pada tahun 2018, beliau menerima pangkat Kolonel Kehormat Pertahanan Awam.